สวัสดีค่ะ อยากสอบถามคุณหน่อยค่ะ ปกติทานยาคุมอยู่แล้วแต่หยุดทานไปเมื่อเดือนกันยาค่ะ เดือนกันยาประจำเดือนมาวันที่18-22 และได้ทานยาคุมฉุกเฉินไปเมื่อวันที่27 จึงอยากกลับมาทานยาคุมแบบปกติค่ะ เดือนตุลาประจำเดือนมาวันที่2-4มาแค่3วัน แต่ทานยาคุมไปวันที่4 คือประจำเดือนหมดแล้ว แบบนี้ผิดไหมคะและสามารถคุมกำเนิดได้ตั้งแต่เม็ดแรกที่ทานไหมคะ เพราะมีเพศสัมพันธ์กับแฟนไปด้วย
สวัสดีค่ะ หากหยุดทานยาคุมกำเนิดไป แต่ได้มีประจำเดือนมาแล้วในวันที่ 18-22 ก.ย. ก็ถือว่าปกติดี หลังจากนั้น ในวันที่ 27 ก.ย. หากได้ทานยาคุมฉุกเฉินไป แล้วในวันที่ 2-4 ต.ค. ได้มีเลือดออกมา เลือดดังกล่าวน่าจะเกิดจากผลของยาคุมฉุกเฉิน ไม่น่าใช่ประจำเดือน เพราะไม่ใช่ช่วงวันที่ที่ประจำเดือนควรจะมาส่วนการที่เริ่มทานยาคุมกำเนิดใหม่ในวันที่ 4 ต.ค. ก็สามารถทานได้ เพียงแต่ควรทานต่อเนื่องให้ครบ 7 วัน ก่อนที่จะมีเพศสัมพันธ์ เพื่อให้ยาคุมได้เริ่มออกฤทธิ์ก่อนค่ะ ทั้งนี้ หากได้มีเพศสัมพันธ์ไปแล้ว ก็อาจมีโอกาสตั้งครรภ์ได้ค่ะ ดังนั้น เมื่อทานยาคุมจนหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ